छुरिम शेर्पा

छुरिम शेर्पा कीर्तिमानी पर्वतारोही हुन्। उनले एक साताभित्र दुई पटक सगरमाथा आरोहण गरेर कीर्तिमान कायम गरेकी हुन्। छुरिमले वि.सं. २०६९ वैशाख ३० र जेठ ६ गते (सन् २०१२ मे १२ र १९) गरी दुई पटक सगरमाथा शिखर (८ हजार ८ सय ४८ मिटर)मा पाइला टेकेकी हुन्।

सगरमाथा शिखरमा पुग्ने उनी २१ औँ नेपाली महिला हुन्।

जीवनी
उनी ताप्लेजुङको घुन्सा-१, लेलेपमा जन्मेकी हुन्। उनी डुन्डु शेर्पा र लाटेन शेर्पाकी काहिँली छोरी हुन्। पाँच दिदीबहिनी र तीन दाजुभाइसँगै हुर्केकी उनले आठ कक्षासम्म पढेकी छन्।

सम्मान
एक सातामा दुई आरोहणका लागि उनलाई गिनिज बुकमा दर्ता गरिएको छ। शेर्पालाई फेब्रुअरी २५मा गिनिज बुक अफ वर्ल्ड रेकर्डको प्रमाण-पत्र काठमाडौंमा प्रदान गरियो। त्यस्तै नेपाल सरकारको युवा तथा खेलकुद मन्त्रालयले राष्ट्रिय युवा प्रतिभा सम्मान दियो।

सन्दर्भ सामग्रीहरू


बाहिरी लिङ्कहरू
कीर्तिमानी छुरिम
युवा तथा खेलकुद मन्त्रालयको सूचना
छुरिमको छलाङ 

श्रेणी:पर्वतारोही
श्रेणी:सन् १९८४ मा जन्म
श्रेणी:ताप्लेजुङ जिल्लाका मानिसहरू